  Виталий Пронин   Туэ федерал бюджетысь Удмуртия 10 миллиард манет тыр юрттэт басьтоз.Кун Думае выль быръем депутатъёслы тужгес бадӟым ужпумез вырӟытоно луиз: 2017-тӥ арлы бюджетэз кутон.Туэ федерал бюджетысь Удмуртия 10 миллиард манет тыр юрттэт басьтоз. 2016-тӥ арын сярысь, со 2 миллиард манетлы уногес. Та сярысь Удмуртилэсь быръем депутатъёс кылем ар пумын пресс-конференциын мадизы. Андрей Исаев верамъя, бюджетэз кутон капчиен ӧз сётӥськы. Бадӟым саклык висъязы калыкез улон-вылонын утёнлы, экономикаез азинтонлы. Элькунысьтымы Гурт удыслы туэ висъяськоз 405 миллион манет, 2016-ын 194 миллион манет вуиз вал. Табере улосъёс асьсэос чакланы быгатозы кытчы  кутозы та коньдонэз. Азьвыл 8 пумо субсидия вуэ вал, со юрттэтэз огысьтыз мукетаз вошъяны ӧз луылы.Туризмез азинтонлы Удмуртия басьтоз 120 миллион манет. 2016-тӥ арын та лыдпус 35 миллион манет вал. Таин валче бадӟым саклык висъяськоз гуртъёсысь культурая юртъёсты выльдонлы. Чакламын 31 миллион манет. Валерий Бузилов верамъя, адямиос асьсэос быръёзы, кыӵе клубез умоятоно, нимысьтыз гурт кенешъёсын куаразэс сётозы соиз я таиз клуб понна.Алексей Загребин верамъя, калыкез шаеренымы тодматон вылысь ик Ижын июле ортчоз Россиысь антропологъёслэн но этнологъёслэн конгрессы.Улосэз чебергес карон сярысь сюлмаськонэн артэ гуртъёсысь но городъёсысь жуг-жагез поттон-утялтон но вунэмын ӧвӧл. Таизлы федерал казнаысь висъяськоз 52 миллион манет. Азбаръёсты умоятонлы 273 миллион манет чакламын.Депутатъёс азьланяз басьтӥськозы ОСАГО страхование ужпум борды. Андрей Исаев верамъя, страховой компаниослэн ужаменызы тросэз улосъёс соглаш уг луо. Соин ик соослэн ужамзыя законопроект кутыны чаклало. Со сяна, Россиысь 11 городэ машинаен дунтэк пырыны уг луы ни - сюрес вылтӥзы ортчон понна уксё бичало. Но со законэн юнматымтэ. Кудбыдӟа уксё тырыны кулэ, кыӵе городъёсын - азьланяз та ваньмыз адӟиськоз законопроектын. Бадӟым саклык висъяськоз экологилы но.Елена Сараматова Теги: коньдон Удмуртиезазинтон  